Serbi: Popullata po humbet shpresën për kompromis mbi statusin e Kosovës
Por kundërshtimi i autoriteteve serbe ndaj pavarësisë së Kosovës mbetet i pandryshuar
Në rrugët e Beogradit shumë banorë shprehen se e kanë humbur durimin në mundësinë e ndonjë kompromisi dhe e shohin të panevojshme që të ketë negociata të mëtejshme: Voxpop Bisedimet janë vetëm një shpenzim i kotë kohe. E vetmja gjë që mund të bëjë Serbia tani, thotë analisti politik Nebojsha Spaiç, është të përpiqet që çështja të zgjidhet në një formë sa më të padëmshme për Serbinë, duke aluduar se pavarësia do të jetë e pashmangshme. thotë analisti. Por takimi i djeshëm i ministrave të jashtëm të BE-së nuk duket se ka zbutur qëndrimin e autoriteteve serbe. Presidenti Tadiç u shpreh mbrëmë se Serbia do të bllokonte shpalljen e pavarësisë së Kosovës përmes Gjykatës Ndërkombëtare të Drejtësisë. Serbia vazhdon të gëzojë mbështetje nga aleatja e saj tradicionale, Rusia, e cila këmbëngul në gjetjen e një zgjidhjeje të pranueshme nga të dyja palët. Në komentet që bëri mbrëmë pas konsultimeve me homologët e Bashkimit Evropian, ministri i jashtëm rus Sergei Lavrov theksoi nevojën për vazhdimin e negociatave. thotë zoti Lavrov. Megjithë këmbënguljen e Rusisë, e cila gëzon të drejtën e vetos në Këshillin e Sigurimit, shefi i politikës së jashtme të BE-së, Havier Solana thekson se përpjekjet për një zgjidhje brenda Këshillit të Sigurimit duhet të vazhdojnë thotë zoti Solana. Përpjekjet për zgjidhjen e statusit shënuan një hap përpara dje me arritjen e një konsensusi të 26 nga 27 vendet anëtare të BE-së, me përjashtim të Qipros, në mbështetje të njohjes së një Kosove të pavarur në të ardhmen. Me angazhimin më aktiv të BE-së në këtë çështje, Kosova ka tani një periudhë të ngarkuar përpara, thekson përfaqësuesi i Grupit Ndërkombëtar të Krizave në Prishtinë, Alex Anderson. thotë zyrtari i GNK-së. Krerët e shteteve të Bashkimit Evropian mblidhen në Bruksel më 14 dhjetor për të diskutuar ndër të tjera edhe çështjen e Kosovës, ndërsa Këshilli i Sigurimit do të diskutojë më 19 dhjetor raportin e Treshes Ndërkombëtare mbi gjendjen e deritanishme në procesin e statusit. //ad//